Porsche

La Porsche a l'é na meison viturìstica alman-a.

 Stòria 
 J'achit 
La marca à l’é nàita dël 1931 ‘me studi ëd progetassion dagià ch’ël ditator alman Adolf Hitler a l’avìa, an col midem ann, ancarià l’ingegné Ferdinand Porsche, dla progetassion ëd na vitura cita e econòmica per motorisé an massa ël pòpol alman ciamà Volkswagen.

El fieul ëd Ferdinand Porsche, Ferdinand Anton, stranomà Ferry, ch'a l’avia sèmper colaborà con so pare, a l’ha creà, dël 1948, la prima vera Porsche: ël model 356.

La mecànica dla vitura a l’era apopré cola dla Volkswagen visadì motor boxer a quatr cilìnder, arfreidà a aria, piassà an posission longitudinal daré a sbals con ël cambi anvers l'abitàcol.

Ël motor ëdcò a l'era an sostansa col dla Volkswagen ma con l'alimentassion fàita da doi carburator e n'andi ëd rotassion e na potensa sèmper pi àute ann apress ann.

Categorìa:Meison viturìstiche alman-e